**Got to Be There**, ամերիկացի երաժիշտ Մայքլ Ջեքսոնի նույնանուն առաջին մեներգային ալբոմի առաջնաելութային սինգլը։ Երգը գրել է Էլիոթ Վիլենսկին, իսկ պրոդյուսերությամբ զբաղվել է Հել Դևիսը։ Սինգլը թողարկել է 1971 թվականի հոկտեմբերին «Motown Records» ձայնագրման լեյբլում։

Ստեղծագործությունը ամերիկյան Billboard Hot 100 և Hot Black Singles չարթերում զբաղեցրել է 4-րդ հորիզոնականը, դարձել է երրորդը Կանադայում և հինգերորդը՝ Մեծ Բրիտանիայում։

Ստեղծման պատմություն
--------------------

1971 թվականին The Jackson 5 խումբը ուներ լուրջ հակառակորդ՝ մեկ այլ ընտանեկան կոլեկտիվ՝ The Osmonds անվամբ։ Հենց այդ ժամանակ էլ The Osmonds խմբի մեներգիչ Դոնի Օսմոնդը սկսել էր իր հաջողված մեներգային կարիերան։ Ի սկզբանե «Motown Records» ձայնագրման լեյբլում լուրջ չէին վերաբերվում Մայքլ Ջեքսոնի մեներգային առաջընթացի հնարավորությանը, բայց այնուամենայնիվ լեյբլի սեփականատեր Բերի Գորդին տվել է իր համաձայնությունը և Հել Դևիսին ընտրել է որպես երգչի առաջին սինգլի պրոդյուսեր։

Ի սկզբանե Էլիոթ Վիլենսկու գրած երգը նախատեսված էր The Supremes, ապա՝ The Jackson 5 խմբի համար։ Վերջին հաշվով երգը ձայնագրվել է Մայքլ Ջեքսոնի առաջին մեներգային ալբոմի համար, չնայած նրան, որ Գորդիին այնքան էլ դուր չէր եկել նրա երգացանկում ևս մի բալլադ ավելացնելու միտքը։ The Jackson 5 խմբի վերջին հինգ սինգլները լիրիկական էին և նրանց հաջողությունը գնալով նվազում էր։ Մայքլի եղբայրները կատարել են ստեղծագործության բեք վոկալը։ «Got to Be There»-ը սիրո մասին չափավոր տեմպով բալլադ է և գրված է լյա բեմոլ մաժոր տոնայնությունում։

2005 թվականին երգը ներառվել է Մայքլ Ջեքսոնի հիթերի «*The Best of Michael Jackson»*, «Love Songs», «*The Essential Michael Jackson»* հավաքածուների մեջ, ինչպես նաև The Jackson 5 խմբի շատ այլ հավաքածուներում։

Սինգլի թողարկում ու քննադատների արձագանք
----------------------------------------

«Got to Be There» երգը թողարկվել է 1971 թվականի հոկտեմբերի 7-ին, վաճառքի են հանվել 7 դյույմանոց վինիլային սկավառակները։ Ստեղծագործությունը ամերիկյան Billboard Hot 100 и Hot Black Singles չարթերում զբաղեցրել է 4-րդ հորիզոնականը, դարձել է երրորդը Կանադայում և հինգերորդը՝ Մեծ Բրիտանիայում։ Թողարկելով սինգլը՝ Ջեքսոնը դարձել է «Motown Records» ձայնագրման լեյբլի առաջին արտիստը, որը սկսել է մեներգային կարիերա՝ միևնույն ժամանակ չլքելով իր խումբը։ 1972 թվականին երգը դարձել է «The Jackson 5ive» մուլտսերիալի էպիզոդներից մեկի սաունդթրեքը։ 2013 թվականին «*The Jackson 5ive — The Complete Animated Series»* մուլտսերիալը թողարկվել է DVD-ով և Blu-ray-ով։

Rolling Stone-ի քննադատը նշել է, որ ««Got to Be There»՝ մանկական անմեղության, պրոֆեսիոնալիզմի և ճշգրիտ հաշվարկի տարօրինակ համադրություն է, դա գրավիչ է և անկրկնելի»։ «Այս ստեղծագործությունը ցույց տվեց, որ Մայքլի վոկալային վարպետությունը ոչ մի կերպ կապված չէ այն բանի հետ, շրջապատում են նրան ընտանեկան խմբի եղբայրները, թե ոչ»,- գրել է Soulbounce.com պորտալի գրախոսը։

Համերգային ելույթներ
--------------------

Ջեքսոնը 1972 թվականի մարտին ամերիկյան Hellzapopping շոուում կատարել է «Got to Be There» երգը։ Միևնույն թվականին երգը ներառվել է խմբի երգացանկի մեջ։ «Լուսնային քայլվածք» ինքնակենսագրականում երգիչը հիշում է, թե ինչպես մի անգամ խմբի շրջագայության ժամանակ մինչ երգի կատարումը նա իր մենեջերից թույլտվություն է խնդրել իր հետ բեմ տանել այն գլխազարդը, որով նա պատկերված էր «*Got to Be There*» ալբոմի շապիկին։ Երգիչը կարծում էր, որ հանրությանը դա շատ դուր կգա։ «Նրա համար շատ ծիծաղելի էր, ինձ թույլ չտվեցին վերցնել այն՝ ես դեռ փոքր էի, իսկ միտքս բոլորին հիմարություն թվաց,- գրում է Ջեքսոնը։ Ոչ երկար ժամանակ անց Դոնի Օսմոնդը սկսել է բեմ դուրս գալ նման գլխարկով և հանրությանը դա դուր է եկել։ Ես վստահ էի իմ ինտուիցիայի վրա, ես տեսել էի, որ Մարվին Գեյը «Let’s Get It On» երգի կատարումից առաջ հագնում էր նման գլխարկ, և հանդիսատեսը գիտեր, թե ինչ կլինի հետո։ Նման պահերը ավելացնում են հանրության հուզմունքն ու մեծացնում հանդիսատեսի կախվածությունը շոուից»։

Ելույթի ձայնագրությունը ստեղծագործության հետ միասին ներառվել է «*The Jackson 5 in Japan*» համերգային ալբոմի մեջ։

Ստեղծագործությունների ցանկ
--------------------------

* **7"** (համարը Motown Records կատալոգում՝ M 1191F)

| # | Անվանում | Տևողություն |
| --- | --- | --- |
| 1. | «Got to Be There»   | 3:23 |

| # | Անվանում | Տևողություն |
| --- | --- | --- |
| 2. | «Maria (You Were the Only One)»   | 3:41 |

Ձայնագրության մասնակիցներ
-------------------------

* Մայքլ Ջեքսոն՝ վոկալ
* The Jackson 5՝ բեք վոկալ
* Էլիոթ Վիլենսկի՝ տեքստ, երաժշտություն

Դիրք չարթերում
--------------

| Հիթ-շքերթ (1971-1972) | Բարձրագույն դիրք |
| --- | --- |
| Միացյալ Թագավորություն Official Charts Company | 5 |
| Կանադա Կանադա | 3 |
| Ամերիկայի Միացյալ Նահանգներ ԱՄՆ (Hot 100) | 4 |
| Ամերիկայի Միացյալ Նահանգներ ԱՄՆ (Adult Contemporary) | 14 |
| Ամերիկայի Միացյալ Նահանգներ ԱՄՆ (Black Singles) | 4 |
|

Ծանոթագրություններ
------------------

1. 1 2  ISWC-Net
2. ↑  "Got To Be There By Michael Jackson — Digital Sheet Music" (in անգլերեն). musicnotes.com. Արխիվացված է the original 2014 թ․ օգոստոսի 14-ին. Retrieved 2017 թ․ հուլիսի 28.
3. ↑  "Michael Jackson — The Best Of Michael Jackson" (in անգլերեն). Discogs. Retrieved 2017 թ․ հուլիսի 28.
4. ↑  "Michael Jackson — Love Songs" (in անգլերեն). Discogs. Retrieved 2017 թ․ հուլիսի 28.
5. ↑  "Michael Jackson — The Essential Michael Jackson" (in անգլերեն). Discogs. Retrieved 2017 թ․ հուլիսի 27.
6. ↑  Халстед и др. 2013, էջ 198—205
7. 1 2  "Michael Jackson — Got To Be There / Maria (You Were The Only One)" (in անգլերեն). Discogs. Retrieved 2017 թ․ հուլիսի 20.
8. 1 2  "The Hot 100" (in անգլերեն). Billboard. 1971 թ․ դեկտեմբերի 11. Արխիվացված է the original 2016 թ․ նոյեմբերի 5-ին. `{{cite web}}`: Unknown parameter `|accesdate=` ignored (`|access-date=` suggested) (help)
9. 1 2  "Top Hip-Hop Songs / R&B Singers" (in անգլերեն). Billboard. 1971 թ․ դեկտեմբերի 11. Արխիվացված է the original 2016 թ․ օգոստոսի 24-ին. Retrieved 2017 թ․ հուլիսի 20.
10. 1 2  "RPM 100 Singles". RPM. 1971 թ․ դեկտեմբերի 11. Արխիվացված է the original 2017 թ․ հուլիսի 20-ին. Retrieved 2017 թ․ հուլիսի 20. `{{cite web}}`: Unknown parameter `|deadurl=` ignored (`|url-status=` suggested) (help)
11. ↑  "Michael Jackson. Artist" (in անգլերեն). Official Charts Company. Արխիվացված է the original 2015 թ․ հունիսի 4-ին. Retrieved 2017 թ․ հուլիսի 20. `{{cite web}}`: Unknown parameter `|deadurl=` ignored (`|url-status=` suggested) (help)
12. ↑  Lipp, Chaz. (2013 թ․ հունվարի 15). "Blu-ray Review: The Jackson 5ive — The Complete Animated Series". The Morton Report. Արխիվացված է the original 2015 թ․ մարտի 15-ին. Retrieved 2017 թ․ հուլիսի 27.
13. ↑  Aletti, Vince. (1972 թ․ դեկտեմբերի 7). "Michael Jackson: Got to Be There" (in անգլերեն). Rolling Stone. Արխիվացված է the original 2016 թ․ մայիսի 6-ին. Retrieved 2017 թ․ հուլիսի 26.
14. ↑  "SoulBounce's Top 50 Michael Jackson Songs: #20 'Got To Be There'" (in անգլերեն). SoulBounce.com. 2010 թ․ օգոստոսի 4. Արխիվացված է the original 2018 թ․ հունվարի 17-ին. Retrieved 2018 թ․ հունվարի 22.
15. ↑  "Jackson 5 — In Japan!" (in անգլերեն). Discogs. Retrieved 2017 թ․ հուլիսի 27.
16. ↑  "Adult Contemporary" (in անգլերեն). Billboard. 1971 թ․ դեկտեմբերի 11.

Գրականություն
-------------

* *Халстед К. Кадман К.* Майкл Джексон. Энциклопедия творчества. — ИП Зайцева Е. В. 2013. — 308 с. — ISBN 978-5-9902359-1-5
* *Betts G.* Motown Encyclopedia. — AC Publishing, 2014. — 811 с. — ISBN 9781311441546
* *Michael Jackson.* Moonwalk. — Random House, 2010. — 320 с. — ISBN 9781407071299

Արտաքին հղումներ
----------------

* «Got to Be There»-ը(անգլ.) Discogs կայքում